**КРАТЪК ЛЕТОПИС на ТФ „КЛАСИКА”**

**при ГПЗЕ „Захарий Стоянов“- Сливен**

Театралната формация при ГПЗЕ “З.Стоянов” е създадена през **1991/1992** година като експериментален театър, приел името “Класика” през 1996 година, което определя и репертоарната му политика вече 25 години: да възстанови „училищното театро“, “този тържествен церемониал” от лето 1841-во, когато учители като Ст. Н. Изворски, Йордан Хаджиконстантинов- Джинот, П.Р.Славейков, преобръщат училищния живот, създавайки първите диалози за училищно театро; да популяризира българското слово, да пали родолюбието, да съхранява националната идентичност и памет, да бъде училище за живота, да предава като щафета през годините искрата на изкуството, създавано от ученици, което дава смисъл, предопределя съдби, прави българина по българин.

Негов създател, ръководител, режисьор- постановчик, драматург и сценарист е Соня Келеведжиева- преподавател по български език и литература в Езикова гимназия- Сливен.

За 25 години през формацията са преминали над 200 ученици- актьори, реализирали се във всички сфери на обществено- политическия български живот-юристи, лекари, учители, инженери, физици, политици. Сред тях има и режисьори /Андрей Белчев, Велина Балинова/, и актьори/Красимира Кръстева, Мирела Чолакова, Тодор Пенев/, и творци в различни сфери, носещи силата на българския дух и в Ница, и в Германия, и Япония/Теодор Котов, Боряна Митева, Нели Станева, Невена Маркова, Божил Кондев, Иван Панайотов, Иван Терзиев и мн. др./Възпитаници на Соня Келеведжиева, от работата й в ОУ “Христо Смирненски”-Ямбол, са Ангелина Славова, днес актьор, носител на “Аскеер”, преподавател в НАТФИЗ и хаджи Тошко Йорданов- сценарист от “Шоуто на Слави”./

Измежду най- добрите спектакли на „Класика“ са:

* **“Земята на българите**”( по Сл. Хр. Караславов и Ст. Продев**)-1991;**
* **”Серафим”(по Й. Йовков”)-1992-1993,**
* **“Не поздравил**”( по Ив. Вазов)-1996;
* **“Пусто наше село**” (по Ел. Пелин и разкази на Соня Келеведжиева)-1997;
* **“Последното лято на Индже**” (по Й. Йовков и Ат. Цонков)-1998;
* **“Вражалец**”( по Ст. Л. Костов)-2000 и 2001;
* **“Случки от Тоя и Оня свят**”(по Ив. Вазов, Ел. Пелин, Ал. Константинов**,** С. Келеведжиева)-2002;
* **“Криворазбраната цивилизация**” (по Д. Войников)-2002-2003;
* **“Службогонци**” ( по Ив. Вазов)2003-2004 ;
* **“Михал Мишкоед**” ( по С. Доброплодни)-2004-2005;
* **“Театър, любов моя”(** С. Келеведжиева)- 2005-2006;
* **“Пусто наше село-2**” (по Ел. Пелин и разкази на Соня Келеведжиева)-2006-2007;
* “**Женско царство”**( по Ст. Л. Костов)-2007-2008;
* „**Нечиста сила”(**по Елин Пелин и Соня Келеведжиева)-2008-2009;
* **„Рейс**”(Станислав Стратиев)-2009-2010,
* **"Чудомирци**"(по Чудомир и С.Келеведжиева)- 2010-2011;
* **"Криворазбраната цивилизация"-2** (по Д. Войников и текстове на С.Келеведжиева)-2011-2012;
* **„Службогоненица“**/по Иван Вазов и текстове на Соня Келеведжиева/-2012-2013;
* **„Последното лято на Индже“-2**/по текстове на Йовков, Цонков, Келеведжиева/-2013-2014;
* „**Самодивска любов**“ - драма от Соня Келеведжиева-2014-2015;
* **„Има един народ“-** драма от Соня Келеведжиева-2015-2016, премиерен

Театър “Класика” е носител  ***национални награди*** от І-ви, ІІ-ри, ІІІ-ти национални младежки фестивали-Сливен (`**96*- наградата за “Женска роля”*** в “Не поздравил”; `**97**- ***награда за “Най- добра постановка по български автор***” за “Пусто наше село”; **`98**- ***награда за “Мъжка******роля”*** в “Последното лято на Индже”);

През **2001** театралната формация спечели ***международна награда от VІ младежки фестивал в Бурса –Турция за постановка*** за “Вражалец” по Ст.Л.Костов. А през **2004** стана носител на ***наградата на гр. Копривщица*** за “Криворазбраната цивилизация”(Д.Войников).

По повод 15 годишнината на театъра, през **2006**, Соня Келеведжиева издаде мемоарната си книга **„Театър, любов моя”,** а студентите от Нов Български Университет- София, Велина Балинова и Методи Колев, съвместно с КТВ и Телекабел- Сливен, създадоха филм, проследяващ историята на театралната формация със същото заглавие.

**През 2007 формацията спечели Награда за постановка** в **ІІІ- я национален Арт фест** в Бургас за “Театър, любов моя” и парична премия, **пет индивидуални награди за актьорско майсторство** от същия фестивал в Бургас (април 2006);

А през **юни 2007** с “Женско царство” (по Ст.Л.Костов) спечели **наградата “Мегданско хоро”** на възрожденския град Копривщица.

Театър “Класика” при ГПЗЕ “З.Стоянов”- Сливен се завърна **с ІІ-ра награда** и парична премия за постановката “Женско царство” и **специално отличие за сценография** от 4-я АРТ ФЕСТ в Бургас т.г.. **За актьорско майсторство грабнаха** награди Веселин Павлов( Стоенчо) и Весела Едрева( Кметицата). **С грамота** бе отличен мъжкият актьорски състав на трупата за майсторско превъплъщение в женски персонажи.

Театралната формация е печелила високи отличия от фестивали на самодейносттта в Сливен и **удостоявана с грамоти и плакети на Демократичния съюз на жените- Сливен, Ръководството на ГПЗЕ „З.Стоянов”, ДТ „Стефан Киров“** и др.

2008 година младежите и девойките от представиха благотворителна предпремиера на „Нечиста сила” в с. Ичера и за жителите на с. Градец и получиха наградата на кмета на **с. Ичера.**

Премиерният спектакъл **„Нечиста сила”(април 2009)** бе посветен на 18 годишнината от създаването на формацията. В него оживяваха на сцената герои на Елин Пелин от повестта „Нечиста сила”, разказа "Пролетна измама", драмата "По пътя" , разказа "Ветаро", поемата "Гелевата мука и неволя", поемата "Отечество любезно", разказа ”Щетинското ханче” , поемата "Кал"\невключвано от Елин Пелин в съчиненията му\, герои от разказите на Соня Келеведжиева: „Клюкарки”, „Старите нови времена”, „Гътьо и Вътьо”, „Магдини неволи” и постановката й „Пусто наше село”.

През **април 2010** театралната формация(само от абитуриенти) представи **„Рейс”** на Станислав Стратиев и заслужено получи поздравления от: Инспекторат на МОН- Сливен, от актьорския състав на ДТ „Стефан Киров”- Сливен и читалище „Зора”.

През април- май 2011 тетатралната формация отбеляза своя 20- ти рожден ден с постановката **„Чудомирци”** по разкази на Чудомир и Соня Келеведжиева и участва в VII-я Международния фестивал на младежкото театрално изкуство "Бургаски изгреви", където спечели две награди "За женска. роля"- Нона Косева и "За актьорско майсторство" - Георги Бодуров.

На VIII-я Международен фестивал "Бургаски изгреви"(2012) "Класика" се завърна с три награди за **"Криворазбраната цивилизация"-2**: "За сценография и костюми" награда получи- Соня Келеведжиева- режисьор-постановчик и сценограф на формацията, "За женска роля"- Мирела Чолакова(Анка) и "За поддържаща роля"- Георги Бодуров(баба Стойна). „Класика“ получи и Наградата на Областния управител на Бургас за „Принос във фестивала „Бургаски изгреви“.

На IX-я Международен фестивал "Бургаски изгреви"(2013) за спектакъла „Службогоненица“ формацията спечели 5 награди от международния фестивал „Бургаски изгреви“- за актьорско майсторство и награда за режисура на Соня Келеведжиева.

**През 2014 годин**а „Класика“, с „**Последното лято на Индже“,** спечели 15 награди- 9 от Международния фестивал в Бургас/Първо място в категорията за постановката „Последното лято на Индже”; Награда за авторски спектакъл и режисура на Соня Келеведжиева и награди за актьорско майсторство/Калоян Георгиев- Индже; Нона Косева- Пауна; Ралица Илиянова- Яна Калмучката; Йоан Демерджиев- майстор Петко; Ваня Кирова- Гърбавото и дядо Гуди, Надежда Георгиева- Зорка и др./, Наградата на Областния управител на гр. Бургас, както и парична награда. Със същия спеектакъл формацията спечели и 5 награди от Втория национален фестивал „Сливенски корени“: Ивайло Гандев и Вяра Начева връчиха наградите на журито на Калоян Георгиев за "Главна мъжка роля" /за ролята на Индже/ и на Радинела Мравова за "Главна женска роля" /за ролята на Калина и Пауна/. Надежда Георгиева спечели наградата на „Интеракт клуб” за "Поддържаща женска роля" за превъплъщението си в Зорка. Христиан Меразчиев бе награден с "Награда на Председателя на журито", която му бе връчена от Дора Куршумова, за ролята му на Кара Кольо. „Последното лято на Индже" спечели "Награда за цялостен спектакъл" на читалище "Зора".

През 2015 година със спектакъла „**Самодивска любов“ „Класика“ спечели „Гран при“** на X-я Международен фестивал „Бургаски изгреви“, Наградата на Областния управител на Бургас, Награда за режисура за Соня Келеведжиева и 5 индивидуални награди.

**Благотворителност:**

Формацията има и благотворителна дейност- участвала е с благотворителни спектакли през годините за:

- за обогатяване фонда на училищната библиотека;

- за училището при затвора в Сливен- „Аргира Жечкова”;

- за децата от гр. Кермен;

- за хората с неравностойно положение в града и др.(2007, 2008, 2009, 2012, 2013, 2014, 2015);

- средствата от благотворителния спектакъл „Нечиста сила” бяха дарени на семейството на жестоко убития бивш ученик на ГПЗЕ Стоян Балтов(2008);

- средства от благотворителния спектакъл „Рейс” бяха дарени за болния първолак от училище „Васил Левски”(2009);

- Благотворителни спектакли за жителите на Ичера и Градец- 2008, 2014,2015;

- Средстава от благотворителните спектакли „Последното лято на Индже“ и „Самодивска любов“ бяха дарени на деца сираци от училища в Сливен;

- В последните няколко години театър „Класика“ играе благотворително за набиране на средства на БЧК и ДСЖ-Сливен за деца сираци и хора в неравностойно положение.

**Сътрудничество:**

1. Актьори от „Класика” представиха постановката „Майчино крило” по приказка на сливенската писателка **Евгения Генова** по повод нейната 65 годишнина.
2. В няколко последователни години (от 2005 до 2010) актьори вземат участие в националния фестивал на детската книга в Сливен, в сътрудничество с **РБ „Сава Доброплодни**”;
3. Театралната формация сътрудничи на **Исторически музей**- Сливен по повод годишнини, юбилеи, чествания и др.
4. Сътрудничи на Община Сливен; ДТ „Ст.Киров“, читалище „Зора“, читалище „Ангел Димитров“, Военен клуб- Сливен; Кметство- Ичера, Кметство- Градец, у-ще „Аргира Жечкова“- Сливен и др.
5. Сътрудничи на БЧК- Сливен и неправителствени организации от града.
6. Актьори от театъра сътрудничат на ВТV и Канал 1.